**Klasicizmus:**

* 17. - 18. st.;
* classicus - vynikajúci, vzorový, príkladný;
* umelecký smer, ktorý vzniká na dvore kráľa Ľudovíta XIV. vo Francúzsku;
* zmysel umenia vidia v napodobňovaní prírody, toho, čo je podstatné a nemenné, znova sa inšpirujú antikou;
* určili sa presné pravidlá písania, žánre sa rozdelili na vysoké (óda, elégia - žalospev, tragédia) a nízke (komédia, satira, bájka), nepripúšťalo sa prelínanie týchto žánrov;
* témou sa stávali historické, nadčasové námety, hrdinami príslušníci vysokých vrstiev, vládcovia, veľmoži (vo vysokých) a meštianstvo, chudobné vrstvy mohli byť zobrazené ako hlavní hrdinovia jedine v nízkych žánroch;
* vychádzal z racionalizmu Reného Descarta - Myslím, teda som (Cogíto ergo sum);
* literatúra sa viac sústreďuje na všeobecné črty človeka, vytvára typy postáv (napr. Harpagon v Lakomcovi);
* v dráme (div. hrách) sa zdôrazňuje jednota deja, miesta a času (teda celý dej sa odohráva v istom časovom úseku, na jednom mieste a nemá vedľajšie dejové odbočenia);
* na našom území sa rozvíja vzdelanosť, tolerančný patent umožní slobodu vierovyznania, školská dochádzka sa stáva povinnou, vznikajú nielen nové školy, ale aj slovenské a česko-slovenské spolky, rastie úsilie o vytvorenie spisovného jazyka (Bajza, Bernolák, Fándly, Hollý), no popritom stále pretrváva na našom území aj biblická čeština, rastie záujem o dejiny Slovákov (Svätopluk, Dejiny slovanskej reči a literatúry, Cirillo-Metodiada...);
* 1787 prvá spisovná slovenčina, bernolákovčina (Jazykovedno-kritická rozprava o slovenských písmenách).

**Osvietenstvo:**

* viera v osvietený rozum;
* pravda je poznateľná rozumom alebo skúsenosťou;
* odmieta predsudky a povery, zdôrazňuje potrebu slobody myslenia;
* zdôrazňovanie rovnosti medzi ľuďmi;
* rozum a cit sú v súlade;
* Jean-Jacques Rousseau (Emil alebo O výchove), Denis Diderot (Encyklopédia),Daniel Defoe (Robinson Crusoe), Jonathan Swift (Guliverove cesty).